Document ID: 31993R1987

Padomes Regula (EEK) Nr. 1987/93
(1993. gada 19. jūlijs),
ar ko groza Regulu (EEK) Nr. 1784/77 par apiņu sertifikāciju
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju [1] un jo īpaši tās 2. panta 4. punktu,
ņemot vērā Komisijas priekšlikumu,
tā kā Regula (EEK) Nr. 1784/77 [2] precizē posmu, kurā jāveic sertifikācija, un paredz nosacījumus, ar kādiem var veikt apiņu produktu turpmāku pārstrādi;
tā kā tirgū konkrētu nozīmi ir ieguvuši apiņu pulveri, kas satur izomērus, un viss jauno, izomērus saturošo produktu klāsts, ko izmanto tieši pirms vai tieši pēc fermentācijas posma un kas, ņemot vērā tā ķīmisko sastāvu, atrodas starp apiņu pulveriem, kas satur izomērus, un apiņu ekstraktiem, kas satur izomērus; tā kā šo produktu stāvoklis attiecībā uz sertifikāciju ir neskaidrs, to pārdošana ir apgrūtināta; tā kā šie produkti, tāpat kā apiņu ekstrakti, kas satur izomērus, ir pazaudējuši lielāko daļu īpašību, kas piemīt šķirnēm, no kurām tie ir izgatavoti, pat ar ļoti sarežģītām laboratorijas iekārtām ir neiespējami noteikt to izcelsmi; tā kā šie produkti būtu jāiekļauj Regulas (EEK) Nr. 1784/77 noteiktajā izņēmumu sarakstā;
tā kā bijušajā Vācijas Demokrātiskajā Republikā apiņu apstrāde pēc novākšanas tradicionāli atšķiras no attiecīgā procesa citās Kopienas vietās tādā ziņā, ka daudzās saimniecībās, kas audzē apiņus, rogu tīrīšana un sākotnējā kaltēšana notiek vienlaikus ar malšanu un presēšanu granulās, jo esošās iekārtas neļauj nodalīt abus posmus; tā kā šī procedūra tomēr neatbilst Kopienas normatīvajiem aktiem, kas paredz sertifikāciju pirms jebkuras pārstrādes; tā kā, lai ražotāji varētu sadalīt savu jauno ieguldījumu piemērotā laika posmā, būtu jāparedz ilgāks pārejas posms nekā tas, ko noteica Komisijas 1991. gada 26. jūlija Regula (EEK) Nr. 2239/91 par pārejas pasākumiem, ko piemēro apiņu nozarē pēc Vācijas apvienošanas [3], un kas beidzās 1992. gada 31. decembrī,
IR PIEŅĒMUSI ŠO REGULU.
1. pants
Ar šo Regulu (EEK) Nr. 1784/77 groza šādi:
1. 1. pantā:
a) 1. punktu aizstāj ar šādu punktu:
"1. Šo regulu piemēro attiecībā uz Regulas (EEK) Nr. 1696/71 1. pantā minētajiem produktiem, ja tie ir novākti Kopienā vai ja tie ir gatavoti no produktiem, kas ir vai nu novākti Kopienā vai ievesti no trešām valstīm saskaņā ar minētās regulas 5. pantu, izņemot:
a) apiņus, kas ievākti alus darītavai piederošā zemes platībā un ko šī alus darītava izmanto dabīgā vai pārstrādātā veidā;
b) apiņu ekstraktus, kas satur izomērus;
c) apiņu pulverus, kas satur izomērus;
d) izomērus saturošu produktu sarakstu, kas sastādāms saskaņā ar Regulas (EEK) Nr. 1696/71 19. pantu;
e) produktus, kas iegūti no apiņiem un saskaņā ar līgumu pārstrādāti alus darītavas uzdevumā, ar noteikumu, ka šos produktus izmanto pati alus darītava;
f) nelielos daudzumos safasētus apiņus un no apiņiem iegūtus produktus, ko pārdod privātpersonām pašu izmantošanai.
Produktiem, kas minēti a) līdz f) apakšpunktā, piemēro kontroles procedūru, kas vēl jānosaka.";
b) šādu tekstu pievieno 3. punktam:
"Neatkarīgi no iepriekšminētajiem termiņiem, ja apiņi ir audzēti bijušās Vācijas Demokrātiskās Republikas teritorijā, apstrādāti un pārstrādāti šīs regulas pielikumā minētajās apiņu audzētājās saimniecībās līdz 1995. gada 31. decembrim, sertifikāciju var veikt pēc apiņu pārstrādes granulās, bet pirms jebkādas citas pārstrādes ar noteikumu, ka var garantēt Komisijas Regulas (EEK) Nr. 890/78 minēto obligāto tirdzniecības prasību ievērošanu. Iepriekšminētajās saimniecībās pārstrādāto apiņu granulu sertificēšanu veic sertifikācijas centros bijušās Vācijas Demokrātiskās Republikas teritorijā.";
2. Regulai (EEK) Nr. 1784/77 pievieno pielikumu, kas dots šīs regulas pielikumā.
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Tomēr 1. panta 1. punkta b) apakšpunkta noteikumus piemēro no 1993. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 1993. gada 19. jūlijā

Labels: 3
18
17